armvectores/hy_wikipedia_2023 huggingface dataset:
Մոնտինի լ’Ալե

Մոնտինի լ’Ալե (ֆր.՝ Montigny-l’Allier), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլլեր Կոտրե կանտոնի կազմի մեջ։ Համայնքի շրջանը՝ Շոտո Տերրի
Համայնքի INSEE կոդը՝ 02512։


== Բնակչություն ==
2010 թվականի տվյալներով՝ համայնքի բնակչությունը կազմում է 272 մարդ։ 


== Տնտեսություն ==
2010 թվականին համայնքի 171 աշխատունակ (15-64 տարեկան) բնակիչներից 125-ը տնտեսապես ակտիվ էին, 46-ը՝ ոչ ակտիվ (ակտիվության ցուցանիշը կազմել է 73,1%, 1999 թվականին եղել է 74,4)։ 125 տնտեսապես ակտիվ բնակիչներից աշխատում էին 119-ը (68 տղամարդ և 51 կին), գործազուրկ էին 6 մարդ (3 տղամարդ և 3 կին)։ 46 տնտեսապես ոչ ակտիվ բնակիչներից 13-ը եղել են աշակերտներ կամ ուսանողներ, 15-ը՝ թոշակառուներ, 18-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Մոնտինի լ’Ալե (ֆր.)
Վյալոե Վերետե

Վյալոե Վերետե (ռուս.՝ Вялое Веретье), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Better Now

«Better Now» (անգլ. թարգմանաբար՝ «Հիմա ավելի լավ է»), ամերիկացի հիփ-հոփ կատարող Post Malone-ի երգը, որ թողարկվել է 2018 թվականի հունիսի 5-ին և ընդգրկվել Beerbongs & Bentleys (2018) ալբոմում։ Սինգլը դարձել է Մալոնեի չորրորդ աշխատանքը, որն ընդգրկվել է ամերիկյան Billboard Hot 100 հիթ-շքերթի լավագույն տասնյակում (և զբաղեցրել 6-րդ հորիզոնականը Hot R&B/Hip-Hop Songs լավագույն տասնյակում) ու գլխավորել Նորվեգիայի, Շվեդիայի ու Նոր Զելանդիայի հիթ-շքերթները, ստացել պլատինե կարգավիճակ Մեծ Բրիտանիայում և ԱՄՆ-ում։


== Պատմություն ==
Երաժշտական տեսահոլովակը նկարահանվել է 2018 թվականի հոկտեմբերի 5-ին։


== Հիթ-շքերթներ ==


== Certifications ==


== Ծանոթագրություններ ==


== Արտաքին հղումներ ==
 «Better Now» (անգլ.)
Սոնա Վան

Սոնա Վան (Սոնա Անուշավանի Տեր-Հովհաննիսյան, փետրվարի 8, 1952(1952-02-08), Երևան, Հայկական ԽՍՀ, ԽՍՀՄ), հայ բանաստեղծուհի, հրապարակախոս, բժիշկ։


== Կենսագրություն ==
1975 թվականին ավարտել է Երևանի բժշկական ինստիտուտը։ 1978 թվականից ապրում է Կալիֆորնիայում։ Ամերիկյան համալսարանում ստացել է կլինիկական և հոգևոր-հոգեբանական մագիստրոսի կոչում։ Հեղինակ է քնարախոհական բանաստեղծությունների («Լույսի ծվեններ», 1996, «Ես անուն չունեմ», 2003, «Ես ձայն եմ լսում», 2006, «Չառա անունով թռչունը», 2011) ժողովածուների։ Արժանացել է ՀՀ մշակույթի նախարարության ոսկե մեդալին, ինչպես նաև հեղինակ է բանաստեղծական 5 ժողովածուների, թարգմանվել է ավելի քան տասը լեզուներով (անգլերեն, ֆրանսերեն, ռուսերեն, գերմաներեն, պարսկերեն, թուրքերեն, հունարեն, ուկրաիներեն), հինգը՝ առանձին գրքերով։
1996-1997 թվականներին եղել է «Եղիցի լույս» (Լոս Անջելես) գրական, մշակութային ամսագրի հրատարակիչ-խմբագիր։
2006 թվականից «Նարցիս» գրական-գեղարվեստական, մշակութային հանդեսի հիմնադիրն է, գլխավոր խմբագիրը,
հովանավորը, իսկ 2013 թվականից՝ նաև գլխավոր խմբագիրը։
Արժանացել է ՀՀ մշակույթի նախարարության Ոսկե մեդալի, ՀՀ սփյուռքի նախարարության ոսկե մեդալի, «Ոսկե ծիրան» կինոփառատոնի հուշամեդալի, արժանացել է Կալիֆոռնիայի Առևտրի պալատի կողմից սահմանված «Կինը գրականության մեջ -2013» մրցանակին, Սանկտ Պետերբուրգի հոգևոր-մշակութային կազմակերպության հուշամեդալի և հայրենական ու ամերիկյան գրական- մշակութային այլ մրցանակների, պարգևների, դիպլոմների։
2013-ին Սոնա Վանը հայապահպանության գործում ներդրած ավանդի համար պարգևատրվել է ՀՀ «Մովսես Խորենացի» մեդալով։


== Ստեղծագործություններ ==
Փշրանքներ, 1996 թ.
Ես անուն չունեմ, 2003 թ.
Ես ձայն եմ լսում 2006 թ.
Сона Ван Вибране. 2009р.
Չառա անունով թռչունը, 2011 թ.
Չընդհատված Շահրեզադե, 2015 թ.
Լիբրետո անապատի համար, 2015 թ. (թարգմանվել է նաև արաբերեն, պարսկերեն, թուրքերեն լեզուներով)
Параллельные бессонницы, 2010г.
Театр одной птицы, 2015г.
Libretto for the desert, 2015
Лібретто для пустелі. 2016р.


== Ծանոթագրություններ ==


== Արտաքին հղումներ ==
Սոնա Վանի պաշտոնական վեբ-կայքը (անգլերեն) http://sonavan.com/
Սոնա Վանի պաշտոնական վեբ-կայքը Archived 2017-07-24 at the Wayback Machine. http://www.sonavan.org/ Archived 2018-01-09 at the Wayback Machine.
Սոնա Վանի բանաստեղծությունները gisher.org կայքում
Հայ ավետարանական եկեղեցի (Էլյազըղ)

Հայ Ավետարանական եկեղեցի (թուրքերեն՝ Ermeni Protestan Kilisesi), հայ ավետարանական եկեղեցի, որը գտնվում է Թուրքիայի Էլյազըղ (Մեզիրե) քաղաքի կենտրոնում, Խարբերդից 5կմ հարավ-արևմուտք։ Հայոց ցեղասպանությանից հետո, երբ տեղի հայ համայնքը տեղահանվեց և սպանվեց, թուրքերը եկեղեցին սկսեցին օգտագործվել է որպես հասարակական զուգարան։
Եկեղեցին կառուցվել է 19-րդ դարում և ծառայել է որպես Էլյազըղի հայ ավետարանական եկեղեցու կենտրոնակայան։ Հայոց ցեղասպանությունից հետո եկեղեցին օգտագործվել է որպես Արփաչի փոշի արդյունաբերության գործարան, այնուհետև որպես խաղահրապարակ երեխաների համար, շուկա և կենդանիների ապաստարան։ Չնայած եկեղեցու անհերքելի հայկական պատկանելությանը, թուրքական իշխանությունները 1973 թվականին այն անվանեցին «Պատմական ասորական եկեղեցի»։ 2007 թվականին թուրքական պետությունը հայտարարեց, որ եկեղեցին կվերածի հիվանդանոցի, սակայն 2014 թվականի դրությամբ ոչ մի փոփոխություն չի կատարվել։ Էլյազըղի կենտրոնում գտնվելու պատճառով այն օգտագործվում է որպես մեքենաների կայանատեղի և որպես հանրային զուգարան։
Եկեղեցու ներքին պատերին Հիսուսի և Մարիամի որմնանկարները խիստ վնասված են, բայց դրանք դեռ տեսանելի են։ Մուտքը վնասված է, տանիք չի պահպանվել։


== Ծանոթագրություններ ==
«Kiliseyi tuvalet yaptılar» (թուրքերեն)։ Վերցված է 7 August 2015  (in Turkish)
Վելիկոբոբրիկսկի գյուղական խորհուրդ (Կրասնոպոլսկի շրջան)

Վելիկոբոբրիկսկի գյուղական խորհուրդ  (ուկրաիներեն՝ Великобобрицька сільська рада), Ուկրաինայի Սումիի մարզի Կրասնոպոլսկի շրջանում։
2001 թվականի տվյալներով Վելիկոբոբրիկսկի գյուղական խորհրդում բնակվում էր 2062 մարդ։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բուլիծկղու

Բուլիծկղու (վրաց.՝ ბულიწყუ), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 20 մետր բարձրության վրա։ Շրջկենտրոն Խոբիից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 743 մարդ։


== Ծանոթագրություններ ==
Դմիտրի Գրիգորենկո

Դմիտրի Գրիգորենկո (ռուս.՝ Дмитрий Юрьевич Григоренко, հուլիսի 14, 1978(1978-07-14), Նիժնեվարտովսկ, Խանտի-Մանսիական Ինքնավար Շրջան, Տյումենի մարզ, ՌԽՖՍՀ, ԽՍՀՄ), ռուս պետական և քաղաքական գործիչ, տնտեսագետ։ Ռուսաստանի Դաշնության Կառավարության նախագահի տեղակալ՝ Կառավարության աշխատակազմի ղեկավար 2020 թվականի հունվարի 21-ից։ Ռուսաստանի Դաշնության 2-րդ դասի գործող պետական խորհրդական։
Ռուսաստանի Դաշնության Դաշնային հարկային ծառայության ղեկավարի տեղակալ (2013-2020)։


== Կենսագրություն ==
Դմիտրի Գրիգորենկոն ծնվել է 1978 թվականի հուլիսի 14-ին Տյումենի մարզի Նիժնեվարտովսկում։
2000 թվականին ավարտել է Կուբայի պետական համալսարանի տնտեսագիտության, իրավունքի և բնական մասնագիտությունների ինստիտուտը՝ «Իրավագիտության» մասնագիտությամբ և Միջազգային ձեռնարկատիրության և մենեջմենթի Կուբանի ինստիտուտը՝ «Ֆինանսներ և վարկ» մասնագիտությամբ։
2000 թվականի հոկտեմբերից աշխատել է հարկային մարմիններում։
2000-2003 թվականներին որպես 1-ին կարգի մասնագետ աշխատել է Կրասնոդարի. № 4 հարկային տեսչությունում։
2003 թվականին՝ № 2 խոշոր հարկատուների միջտարածաշրջանային տեսչության գլխավոր պետական հարկային տեսուչ։
2003-ից մինչև 2004 թվականը՝ Ռուսաստանի Դաշնության հարկերի և տուրքերի նախարարության շահույթի հարկման դեպարտամենտի համահավաք-վերլուծական բաժնի գլխավոր հարկային տեսուչ (այժմ՝ Դաշնային հարկային ծառայություն)։
2004-2006 թվականներին՝ Դաշնային հարկային ծառայության շահույթի (եկամտի) հարկման և հարկային հաշվառման վարչության վերլուծական բաժնի պետի տեղակալ, առևտրային կազմակերպությունների հարկման և հարկային հաշվառման բաժնի պետ։
2006 թվականից մինչև 2008 թվականը եղել է Դաշնային հարկային ծառայության շահութահարկի վարչարարության և հարկային հաշվառման վարչության առևտրային կազմակերպությունների շահութահարկի վարչարարության բաժնի պետ։
2008-2012 թվականներին՝ Շահութահարկի և հատուկ հարկային ռեժիմների բաժնի պետ, Դաշնային հարկային ծառայության հարկման վարչության պետի տեղակալ։
2012-2013 թվականներին՝ Դաշնային հարկային ծառայության հարկման վարչության պետ։
2013 թվականի օգոստոսից մինչև հոկտեմբեր՝ Դաշնային հարկային ծառայության իրավաբանական անձանց հարկման վարչության պետ։
2013 թվականի հոկտեմբերից ՌԴ Դաշնային հարկային ծառայության ղեկավարի տեղակալ։
2020 թվականի հունվարի 21-ին ՌԴ նախագահ Վլադիմիր Պուտինը Դմիտրի Գրիգորենկոյին նշանակել է Ռուսաստանի Դաշնության կառավարության աշխատակազմի ղեկավար՝ փոխվարչապետ։


== Ծանոթագրություններ ==


== Արտաքին հղումներ ==
Биография Дмитрия Григоренко на сайте Федеральной налоговой службы РФ Archived 2020-01-22 at the Wayback Machine.
Մեն Յան

Մեն Յան, (չին.՝ 门阳, փետրվարի 20, 1991(1991-02-20), Լոյան, Հենան, Չինաստան), չինացի ֆուտբոլիստ, հարձակվող։ Հանդես է գալիս Չինաստանի ֆուտբոլի առաջնությունում՝ «Գուանչժոու Ֆուլի» ակումբում։ Նրա առաջին մարզիչը եղել է նրա հայրը՝ Մեն Բենֆենը։


== Ծանոթագրություններ ==
Դիսպեք

Դիսպեք (գերմ.՝ Diespeck), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 3639 մարդ (2010 թվականի դեկտեմբերի 31-ի տվյալներով)։ Տարածքը 20,99 կմ² է։ Պաշտոնական կոդը՝ 09 5 75 118։


== Ծանոթագրություններ ==
Մարգիտա Ֆիգուլի

Մարգիտա Ֆիգուլի (սլովակ.՝ Margita Figuli, 2 հոկտեմբերի, 1909, Վիշնի Կուբին,Ավստրո-Հունգարիա – 27 մարտի, 1995, Բրատիսլավա, Սլովակիա), 20-րդ դարի սլովակ գրող, բանաստեղծուհի։


== Կենսագրություն ==
Մարգիտա Ֆիգուլին ծնվել է 1909 թվականի հոկտեմբերի 2-ին Ավստրո-Հունգարական կայսրությունում՝ Վիշնի Կուբին գյուղում (ներկայում գտնվում է Սլովակիայի Ժիլինայի երկրամասի տարածքում)։ 1924 թվականին Դոլնի Կուբինում ավարտել է գիմնազիան։ 1928 թվականին Մարգիտա Ֆիգուլին Բանսկա Բիստրիցայում ավարտել է Առևտրական ակադեմիան և որպես քարտուղար սկսել է աշխատել Բրատիսլավայում՝ Տատրա բանկում։
Բանկում աշխատելու ընթացքում Մարգիտա Ֆիգուլին կոնսերատորիայում հաճախել է դաշնամուրի դասերի։ Սկսել է զբաղվել գրական գործունեությամբ, հրատարակել իր առաջին բանաստեղծությունները. նրա առաջին ստեղծագործությունները տպագրվել 1930-ական թվականների սկզբին։
Իր առաջին նովելները Մարգիտա Ֆիգուլին տպագրել է Տարտա բանկի «Օրացույցում», «Slovenské pohľady», «Ժիվենա», «Էլան» («Ոգի») ամսագրերում։ 1941 թվականին Մարգիտա Ֆիգուլին հրատարակել է «Կապարե թռչուն» հակապատերազմական պատմվածքը, որի պատճառով հեռացվել է աշխատանքից։ Դրանից հետո նա զբաղվել է միայն գրական գործունեությամբ։
Մարգիտա Ֆիգուլայի «Բաբելոն» և «Երեք աշխետ ձիեր» վեպերը թարգմանվել են աշխարհի տասնյակ լեզուներով (անգլերեն, գերմաներեն, լեհերեն, ռուսերեն և այլն)։
Մարգիտա Ֆիգուլին մահացել է 1995 թվականի մարտի 27-ին Բրատիսլավայում։ Թաղված է «Սլավիչե ուդոլիի» («Սոխակի հովիտ») գերեզմանատանը։


== Ստեղծագործություններ ==
Նամակ հորից (List od otca, 1932)
Սև ցուլ (Čierny býk, 1938)
Կապարե թռչուն (Olovený vták, 1940)
Երեք գիշեր և երեք երազ (Tri noci a tri sny, 1942)
Բաբելոն (1943, հրատարակվել է 1946 թվականին)
Երեք աշխետ ձիեր (Tri gaštanové kone, 1940, գրաքննության պահանջով վերամշակվել է 1958 թվականին)
Զուզանա
Ռեբեկա (1973)
Հողմ մեր մեջ (Vietor v nás, 1974)


=== Մանկական երկեր ===
Իմ առաջին նամակը (Môj prvý list, 1963)
Արիադնայի թելը (Ariadnina niť, 1964)
Բալլադ Յուրո Յանոշիկի մասին (Balada o Jurovi Jánošíkovi, 1980)


== Ծանոթագրություններ ==
Դավիդովո (գյուղ, Պերեսլավսկի շրջան)

Անվան այլ կիրառումների համար տե՛ս՝ ԴավիդովոԴավիդովո (ռուս.՝ Давыдово), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գալինա (օդանավակայան)

Գալինա օդանավակայանը հայտնի է նաև Էդվարդ Գ. Պիտկի անվան օդանավակայան (անգլ.՝ Edward G. Pitka Sr. Airport), (IATA: GAL, ICAO: PAGA, FAA LID: GAL), պետական քաղաքացիական օդանավակայան է, տեղակայված է Գալինա բնակավայրում (Ալյասկա), ԱՄՆ։


== Գործունեություն ==
Գալինա Օդանավակայանը զբաղեցնում է 506 հեկտար մակերես, տեղակայված է ծովի մակարդակից 47 մետր բարձրության վրա և ունի երկու տեսակի թռիչքային գոտիներ.

7/25 չասերով 2209 х 46 մետր ասֆալտբետոնե ծածկույթով,
6/24 չասերով 849 х 24 մետր  մանրախիճե ծածկույթով։


== Ավիաընկերություններ և թռիչքուղիներ ==


== Ծանոթագրություններ ==


== Արտաքին հղումներ ==
FAA Alaska airport diagram (GIF)
01229|Edward G. Pitka Sr. Airport (GAL)
Չիկալա

Չիկալա (իտալերեն՝  Cicala) կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 1033 մարդ, բնակչության խտությունը կազմում է 115 մարդ/կմ²։ Զբաղեցնում է 9 կմ² մակերես տարածք։
Փոստային ինդեքսն է՝ 88040։ Հեռախոսային կոդը՝ (+39) 0968։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
/ Քաղաքապետարանի պաշտոնական կայք


== Ծանոթագրություններ ==
Հրահատ Բ

Հրահատ Բ Պարթև ( մ.թ.ա. մոտ 147-127 թթ.), Պարթևաստանի արքա մ.թ.ա. 132- 127 թթ., Միհրդատ Ա Պարթևի (մ.թ.ա. 171–132) որդի, շարունակել է հոր նվաճողական քաղաքականությունը՝ գրավելով Բաբելոնը։ Պատերազմ է վարել Սելևկյան տերության արքա Անտիոքոս Է Սիդետոսի դեմ, որը սկզբնական կարճաժամկետ հաջողությունից հետո ջախջախվել և սպանվել է Մեդիայում տեղի ունեցած ճակատամարտում մ.թ.ա. 129 թ, ինչը վերջնականապես վերջ է տվել Սելևկյանների իշխանությանը Եփրատ գետից արևելք։ Սպանվել է արևելքից Պարթևաստան ներխուժած սկյութական ցեղերի դեմ ճակատամարտում։
Սալոնիկի Արիստոտելի համալսարան

Սալոնիկի Արիստոտելի անվան համալսարան (հուն․՝ Αριστοτέλειο Πανεπιστήμιο Θεσσαλονίκης, հաճախ կոչվում է պարզապես Արիստոտելի համալսարան), պետական համալսարան Հունաստանի Սալոնիկ քաղաքում:
Առավել խոշոր ակադեմիական հաստատությունն է ինչպես բուն Հունաստանում, այնպես էլ Բալկանյան թերակղզում։ Հիմնադրվել է 1925 թվականին Հունաստանի նախկին վարչապետ Ալեքսանդրոս Պապանաստիսի առաջարկությամբ։ Ի սկզբանե կոչվում էր Սալոնիկի համալսարան։
1954 թվականին վերանվանվել է։ Համալսարանը կրում է հույն անվանի փիլիսոփա Արիստոտելի անունը, իսկ համալսարանի տարբերանիշը համարվում է Դիմիտրիս Սալոնիկացու նկարը, ով հանդիսանում է Սալոնիկ քաղաքի հովանավոր սուրբը։
Համալսարանը ունի շուրջ 12 ֆակուլտետներ։ Համալսարանի ընդհանուր տարածքը կազմում է շուրջ 230 հազար մ²։
Հիմնական ուսուցման լեզուն հունարենն է։ Համալսարանի ուսանողները ուսումնասիրում են նաև անգլերեն, ֆրանսերեն և գերմաներեն լեզուները։


== Ծանոթագրություններ ==
Այբուլյակ

Այբուլյակ (ռուս.՝ Айбуляк, բաշկիրերեն՝ Айбүләк), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 266 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տեպերիշևո

Տեպերիշևո (ռուս.՝ Теперишево, բաշկիրերեն՝ Тәпәреш), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 461 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տեմնիցտալ

Տեմնիցտալ (գերմ.՝ Temnitztal), կոմունա Գերմանիայի Բրանդենբուրգ հողատարածքում։
Գտնվում է Արևելյան Պրիգնից Ռուպպին շրջանում։ Ենթարկվում է Տեմնից կառավարությունը։ Բնակչությունը կազմում է 1547 մարդ (ըստ 2010 թվականի դեկտեմբերի 31-ի)։ Տարածքը կազմում է 51,95 կմ²։ Պաշտոնական կոդ՝ 12 0 68 426։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ Archived 2007-09-28 at the Wayback Machine.
Ավետիք (այլ կիրառումներ)

Ավետիք, կարող է վերաբերել՝

Ավետիք - հայկական արական անուն
Ավետիք - կրոնաբանասիրական հանդես
Ավետիք - միջնադարի հայ մանրանկարիչ
(5368) Վիտագլիանո

(5368) Վիտագլիանո (անգլ.՝ Vitagliano), աստերոիդ աստերոիդների գոտու արտաքին մասում։ Հայտնաբերվել է 1984 թվականի սեպտեմբերի 21-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,972154 ա. մ., առավելագույնը մոտենում է 3,6413 ա. մ. հեռավորության վրա և հեռանում 4,303 ա. մ.։ Արեգակի շուրջ մեկ ամբողջական պտույտ է կատարում 2891,6 երկրային օրվա ընթացքում, իր ուղեծրով շարժվելով միջինում 0,124499 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5368) Վիտագլիանո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իդա Քար

Իդա Քար (իրական անունը՝ Իդա Քարամյան, ապրիլի 8, 1908(1908-04-08), Տամբով, Տամբովի նահանգ, Ռուսական կայսրություն - դեկտեմբերի 24, 1974(1974-12-24)[…], Լոնդոն, Միացյալ Թագավորություն), հայ լուսանկարիչ, հայտնի է հատկապես արվեստագետների և գրողների իր ստեղծած դիմանկարներով։


== Կենսագրություն ==
Իդա Քարամյանը ծնվել է 1908 թ. ապրիլի 8-ին Տամբովում, Մոսկվայի շրջանում, հայ ծնողներից։
1928 թ.-ին սկսել է ուսումը Փարիզում, որտեղ նրա վրա մեծ տպավորություն են թողել ավանգարդ շարժումները։ Հետագայում Կահիրեյում, որտեղ 1933 թվականին մեկնել էր ամուսնու հետ, նա ստեղծում է իր լուսանկարչական պրակտիկան՝ «Իդաբել»-ը։
1945 թվականին տեղափոխվում է Լոնդոն իր երկրորդ ամուսնու՝ արվեստագետ և քննադատ Վիկտոր Մուսգրեյվի հետ (Լոնդոնյան «Gallery One» Soho սրահի բացման հեղինակը)։ Իդար Քարի մասնագիտացումն էր հայտնի նկարիչների և գրողների դիմանկարները, նա ցուցադրվել է «Քառասուն արվեստագետներ Փարիզից ու Լոնդոնից» ցուցահանդեսում 1954 թ.-ին։
Քարի հաջողության գագաթնակետն էր 1960 թվականին Ուայթչեյպել պատկերասրահում անհատական ցուցահանդեսը։
2011 թվականին Լոնդոնյան Դիմանկարների ազգային պատկերասրահը կազմակերպել է Իդա Քարի գործերին նվիրված ցուցադրություն, որը կոչվում էր Իդա Քար. Բոհեմի Լուսանկարիչ։ Իդա Քարի ամենամոտ օգնականի՝ Ջոն Քուզինսի ընտանիքն աջակցել է այս ցուցահանդեսի կայացմանը։


== Մատենագիտություն ==
Williams, Val, Ida Kar: Photographer (1989) Virago Press ISBN 978-1-85381-104-3
Rosemont, Penelope 'Ida Kar', in Surrealist women: an international anthology(չաշխատող հղում) (1998) (p. 189) University of Texas Press ISBN 978-0-292-77088-1
Freestone, Clare and Wright, Karen Ida Kar: Bohemian Photographer (2011) National Portrait Gallery ISBN 978 1 85514 4224


== Ծանոթագրություններ ==


== Արտաքին հղումներ ==
Իդա Քար՝ Բոհեմի Լուսանկարիչը - «National Portrait Gallery» 2011թ.֊ի ցուցահանդեսի կայքը
Իդա Քարի լուսանկարները ԲիԲիՍի-ի կայքում
Բորկի (այլ կիրառումներ)

Բորկի, կարող է վերաբերել՝


== Ուկրաինայի բնակավայրեր ==
Բորկի - գյուղ, Ուկրաինայի Խարկովի մարզի Զմիյովի շրջանում
Բորկի - գյուղ, Ուկրաինայի Չեռնիգովի մարզի Բոբրովիցայի շրջանում
Բորկի - գյուղ, Ուկրաինայի Պոլտավայի մարզի Գադյաչի շրջանում
Բորկի - գյուղ, Ուկրաինայի Պոլտավայի մարզի Զենկովի շրջանում
Բորկի - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Բորկի - գյուղ, Ուկրաինայի Վոլինի մարզի Լյուբեշովի շրջանում
Բորկի - գյուղ, Ուկրաինայի Վոլինի մարզի Լյուբոմլի շրջանում
Բորկի - քաղաքատիպ ավան, Ուկրաինայի Խարկովի մարզի Նովովոդոլաժսկի շրջանում


== Ռուսաստանի բնակավայրեր ==
Բորկի - գյուղ Ռուսաստանի Լենինգրադի մարզի Վիբորգսկի շրջանի կազմում։
Բորկի - գյուղ Ռուսաստանի Լիպեցկի մարզի Զադոնսկի շրջանի կազմում։
Բորկի - գյուղ Ռուսաստանի Լիպեցկի մարզի Տերբունսկի շրջանի կազմում։
Բորկի - գյուղ Ռուսաստանի Մոսկվայի մարզի Իստրինսկի շրջանի կազմում։
Բորկի - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բորկի - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բորկի - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բորկի - գյուղ Ռուսաստանի Սմոլենսկի մարզի Կրասնինսկի շրջանի կազմում։
Բորկի - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Ռակովկա (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ՌակովկաՌակովկա (ուկրաիներեն՝ Раківка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Ռակովկա գյուղում բնակվում էր 46 մարդ։ Բնակավայրը զբաղեցնում է 0,5 կմ²։ Բնակչության խտությունը կազմում էր 92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Tyler, The Creator

Թայլեր Գրեգորի Օկոնմա (անգլ.՝ Tyler Gregory Okonma, մարտի 6, 1991(1991-03-06), Hawthorne, Լոս Անջելես շրջան, Կալիֆոռնիա, ԱՄՆ), առավել հայտնի է Tyler, The Creator բեմական անվամբ, ամերիկացի ռեփեր, երգիչ, երգերի հեղինակ, պրոդյուսեր, կլիպմեյքեր և ոճաբան։


== Վաղ կյանք ==
Թայլեր Գրեգորի Օկոնման ծնվել է 1991 թվականի մարտի 6-ին Կալիֆոռնիա նահանգի Լադերա Հայփս քաղաքում։ Նրա հայրը նիգերիացի է, իսկ մայրը եվրո-կանադական արմատներով նեգրոիդ է։ Թայլերի խոսքերով, նա երբեք չի տեսել իր հորը։ Վաղ տարիները անց է կացրել Լադերա Հայփսում և Հոտորնում (քաղաք Լոս Անջելեսի շրջանի հարավ-արևմուտքում)։ Յոթ տարեկան հասակում նա սկսել է պաստառներ ստեղծել իր երևակայական ալբոմների համար, որոնցում դեռ չգրված երգերի երգացանկ էր ներառված։ 14 տարեկան հասակում նա ինքնուրույն դաշնամուր նվագել է սովորել։ Տասներկու տարվա ուսուցման ընթացքում նա Լոս Անջելեսում և Սակրամենտոյում 12 դպրոց է փոխել։ Թայլերը մոտ երկու շաբաթ աշխատել է «FedEx»-ում, ինչպես նաև երկու տարուց ավել աշխատել է «Starbucks»-ում։ Իր կողծանունը ստացել է myspace սոցիալական ցանցի շնորհիվ։ Այնտեղ քոնթենթ տեղադրելով, օգտատերը ստանում էր «Creator, The Creator» նախածանցը, արդյունքում Թայլերի էջը ստացավ «Tyler, The Creator» անվանումը։


== Երաժշտական կարիերա ==
Ներկայումս երաժշտություն է թողարկում բրիտանական XL Recordings անկախ լեյբլում]և սեփական՝ Odd Future Records լեյբլում և ալտերնատիվ հիփ հոփ կատարող OFWGKTA կոլեկտիվի լիդեր է։ Նա ռեփ է կարդացել OFWGKTA-ի երգերի մեծ մասի համար և պրոդյուսերավորել է դրանք, ինչպես նաև խմբի բոլոր թողարկումների համար շապիկներ է ձևավորել և, DJ Semtex-ին տված իր հարցազրույցում հայտնել է, որ մասնակիցների համար հագուստ և այլ ատրիբուտներ է մշակում։
2009 թվականի դեկտեմբերի 25-ին Թայլերը ինքնուրույն թողարկեց իր դեբյուտային՝ «Bastard» միքսթեյփը, որը, ըստ Pitchfork Media խմբագրության կարծիքով, տարվա լավագույն թողարկումների ցանկում 32-րդ հորիզոնականն է զբաղեցրել։ 2011 թվականի փետրվարի 11-ին Թայլերը թողարկում է «Yonkers» երգի տեսահոլովակը, որը նույն թվականի մայիսի 10-ին թողարկված իր դեբյուտային՝ «Goblin» ստուդիական ալբոմի առաջին սինգլն է։ Տեսահոլովակը գրավել է մի քանի օնլայն ԶԼՄ-ների ուշադրությունը, իսկ ավելի ուշ առաջադրվել է MTV մրցանակի։
Թայլերի երրորդ՝ «Wolf» ալբոմը թողարկվել է 2013 թվականի ապրիլի 2-ին։
Արտիստի հաջորդ աշխատանքը դարձավ «Cherry Bomb» ալբոմը, որը թողարկվել է 2015 թվականի ապրիլի 13-ին։ Ալբոմը բաղկացած է 13 երգերից։
Complex ամսագրի կազմած «25 տարեկանից փոքր աշխարհի լավագույն 25 ռեփերները» ցուցակում Թայլերը զբաղեցրել է 9-րդ հորիզոնականը։
2017 թվականի հուլիսին Թայլերը հրապարակեց «Flower Boy» անվամբ ալբոմը։
2019 թվականի մայիսին համացանցում տեղադրել է «IGOR» ալբոմը, որը կազմված է 12 երգերից։
62-րդ Գրեմմի մրցանակաբաշխության ժամանակ նրա «IGOR» ալբոմը ճանաչվել է «Լավագույն ռեփ ալբոմ»։


== Սկավառակագրություն ==


=== Ստուդիական ալբոմներ ===
Goblin (2011)
Wolf (2013)
Cherry Bomb (2015)
Flower Boy (2017)
Igor (2019)


=== Միքսթեյփներ ===
Bastard (2009)


== Ծանոթագրություններ ==


== Արտաքին հղումներ ==
Ատլանտիկ դիվիզիոն (NHL)

Անվան այլ կիրառումների համար տե՛ս՝ Ատլանտիկ դիվիզիոն (այլ կիրառումներ)Ատլանտիկ դիվիզիոն (անգլ.` Atlantic Division), Հոկեյի ազգային լիգայի (NHL), արևելյան կոնֆերենցիայի երկու դիվիզիոններից մեկը։
Օրիգինալ Ատլանտիկ դիվիզիոնն ստեղծվել է 1993 թվականին՝ փոխարինելով Պատրիկյան դիվիզիոնին։ 2013 թվականին՝ լիգայում կատարված վերադասավորությունների արդյունքում օրիգինալ Ատլանտիկ դիվիզիոնի թիմերը մտնում են նորաստեղծ Մայրաքաղաքային դիվիզիոնի կազմի մեջ և ստեղծվում է նոր Ատլանտիկ դիվիզիոն, որի կազմում մտնում են նոր թիմեր, որոնց մեծ մասը նախկինում ներկայացնում էր լուծարված Հյուսիսարևելյան դիվիզիոնը, ինչպես նաև «Ֆլորիդա Պանտերզ» և «Տամպա Բեյ Լայթնինգ» ակումբները՝ այժմ նույնպես լուծարված Հարավարևելյան դիվիզիոնից, և «Դետրոյթ Ռեդ Ուինգսը», որը տեղափոխվում է Արևմտյան կոնֆերենվցիայի Կենտրոնական դիվիզիոնից։


== Ներկայիս թիմերը ==
Բոստոն Բրուինս
Բաֆալո Սեյբրզ
Դետրոյթ Ռեդ Ուինգս
Ֆլորիդա Պանտերզ
Մոնրեալ Կանադիենս
Օտավա Սենատորզ
Տամպա Բեյ Լայթնինգ
Տորոնտո Մեյփլ Լիֆս


== Դիվիզիայի տիտղոսներ ==
Թավատառով նշված թիմերը ներկայումս դիվիզիայի գործող անդամ են


== Աղբյուրներ ==

Հոկեյի ազգային լիգայի պատմություն (անգլերեն)
Գոդին

Գոդին (ուկրաիներեն՝ Годинь), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Գոդին գյուղում բնակվում էր 50 մարդ։ Բնակավայրը զբաղեցնում է 0,29 կմ²։ Բնակչության խտությունը կազմում էր 172,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուեսա

Ուեսա (իսպ. Huesa՝) մունիցիպալիտետ Իսպանիայում՝ Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա դե Կասորլա շրջանում։ Զբաղեցնում է 137 կմ2 տարածք։ Բնակչությունը 2667 մարդ (2010 թվականի տվյալներով)։ Գտնվում է պրովինցիայի վարչական կենտրոնից 103 կմ հեռավորության վրա։
Կոլչակի, եղինջի և այլ բաների մասին

«Կոլչակի, եղինջի և այլ բաների մասին»  (ռուս.՝ О Колчаке, крапиве и прочем), ռուս խորհրդային գրող Միխայիլ Շոլոխովի պատմվածքը՝ գրված 1926 թվականին։


== Հրատարակություններ ==
«Կոլչակի, եղինջի և այլ բաների մասին» պատմվածքն առաջին անգամ լույս է տեսել «Գյուղացիական ամսագրում», 1926 թվականին, N 5: Այն ընդգրկվել է հեղինակի «Կոլչակի, եղինջի և այլ բաների մասին» (1927) և «Երկնագույն տափաստան,Դոնի պատմություններ»։ 1923-1925» (1927) ժողովածուներում։


== Բովանդակություն ==
Ստեղծագործության հիմքում ընկած է դոնյան ստանիցայում ծավալված «կանանց ապստամբության» «հումորային» պատմությունը։ Գլխավոր հերոս Ֆեդոտը, որն արտաքնապես նման է ծովակալ Կոլչակին, որպես պառլամենտյոր կազակների կողմից ուղարկվում է ապստամբ կանանց մոտ։ Սակայն, կանայք, սխալ մեկնաբանելով «համաներում» բառը, Ֆեդոտին եղինջներով մտրակում են։ Պատմությունն ավարտվում է ստանիցայի հավաքույթով, որի ընթացքում կազմվում է արձանագրություն. «Կանանց ի ծնե այլևս չծեծել և կանանց գործադիր կոմիտեի համար մշակել դեսյատին արևածաղկի սերմ»։ Ստեղծագործության ոճը պայմանավորված է ներկայացված պատումի ձևով։


== Գործող անձինք ==
Անիսիմ - գլխավոր հերոս Ֆեդոտի հարևանը
Գրիշկա - գլխավոր հերոս Ֆեդոտի որդին։
Դունյա - Անիսիմի կինը
Կին - Ֆեդոտի անանուն կինը
Նաստյա - խուտորի բնիկ, կոմսոմոլուհի։ Կանանց կոմիտեի հանձնարարությամբ խուտորի կանանց շրջանում ագիտացիոն աշխատանքներ է անցկացնում՝  պաշտպանելով նրանց իրավունքները
Ստեշկա - խուտորի ներկայացուցիչ
Ստեշկայի կին - Ստեշկայի անանուն կինը
Ֆեդոտ  - ստեղծագործությունը պատմողն ու գլխավոր հերոսը՝ «Կոլչակ» մականունով, ամուսնացած է, ունի երկու երեխա։ Խուտորի կանանց հետ բախումից հետո նրան դաղում են եղինջներով։


== Էկրանավորում ==
1963 թվականին Սվերդլովսկայա կինոստուդիան պատմվածքի մոտիվներով նկարահանել է «Երբ լալիս են կազակները» կարճամետրաժ ֆիլը։ Բեմադրող-ռեժիսոր՝ Եվգենի Մորգունով։


== Գրականություն ==
Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — 1216 с.: ил. ISBN 978-5-94238-022-9


== Արտաքին հղումներ ==
Колчаке, крапиве и прочем(չաշխատող հղում)
Աբխազիայի պետական հեռուստառադիոընկերություն

Աբխազիայի պետական հեռուստառադիոընկերություն (հապավում՝ ԱՊՀՌԸ, աբխ.՝ АҦСНЫТӘИ АҲӘЫНҬҚАРРАТӘ ТЕЛЕРАДИОЕИЛАХӘЫРА, ռուս.՝ Абхазская государственная телерадиокомпания), պետական ՀՌԸ Աբխազիայում։ Հասանելի է Աբխազիայի ողջ տարածքում, եթեր է հեռարձակվում ամեն օր 20։00-24։00 ժամերին։ Մնացած ժամանակ հեռուստաալիքի հաճախականությամբ հեռարձակվում է ռուսաստանյան Կուկտուրա հեռուստաալիքի հաղորդումները։
2003 թվականին ընկերությունը պարգըատրվել է երկրորդ կարգի «Պատիվ և փառք» օրդենով Աբխազիայի ազգային շահերը սատարելու և Աբխազիայի հանրապետության պետականության ամրապնդման մեծ ավանդի համար։
2011 թվականի հոկտեմբերի 14-ից նախագահ Գուրամ Ամկուաբը հեռուստաընկերության նախագահի պաշտոնակատար նշանակեց Միրոն Կվարացխելիին, իսկ նույն թվականի նոյեմբերի 24-ին նախագահի պաշտոնը զբաղեցրեց Ալխաս Չոլոկուան։


== Արտաքին հղումներ ==
Պաշտոնական կայք (աբխազ.) (ռուս.) (անգլ.) (թուրքերեն)
Ֆեյսբուք (աբխազ.) (ռուս.) (թուրքերեն)


== Ծանոթագրություններ ==
Ռեչենսկի

Ռեչենսկի (ռուս.՝ Реченский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 460 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թոմաշ Մասարիկ

Թոմաշ Գարիգ Մասարիկ (չեխ.՝ Tomáš Garrigue Masaryk, մարտի 7, 1850(1850-03-07)[…], Հոդոնին, Margraviate of Moravia, Ավստրիական կայսրություն - սեպտեմբերի 14, 1937(1937-09-14)[…], Lány, Չեխոսլովակիա), չեխոսլովակյան քաղաքական գործիչ, փիլիսոփա։ 1882-1914 թթ.-ին՝ Պրահայի համալսարանի փիլիսոփայության պրոֆեսոր։
«Ռեալիստների», որոնք ձգտում էին Չեխիայի ինքնավարությանը Ավստրո-Հունգարիայի կազմում, լիբերալ-քաղաքական խմբի հիմնադիրներից (1889)։ 1914-1918 թվականների Առաջին համաշխարհային պատերազմի նախօրեին ավստրիական ռեակցիայի, հակասեմականության դեմ և այլ ելույթներով ձեռք է բերել ժողովրդականություն, քանիցս ընտրվել է ավստրիական պառլամենտի պատգամավոր։ 1887, 1889, 1910 թվականներին այցելել է Ռուսաստան, հանդիպել Լև Տոլստոյի հետ։ 1913 թվականին հրատարակել է «Ռուսաստանը և Եվրոպան» գիրքը (հ. 1-2)։ 1914 թվականից վտարանդվել է։ 1917-1918 թվականներին եղել է Ռուսաստանում, խրախուսել է ժամանակավոր կառավարության քաղաքականությունը։ Դեմ է արտահայտվել  Հոկտեմբերյան հեղափոխությանը դիմավորել է թշնամաբար։
1918 թվականին եղել է Չեխոսլովակյան կորպուսի հակախորհրդային, ազատագրական ապստամբության կազմակերպիչներից։ 1918 թվականին վերադարձել է Պրահա, ընտրվել է Չեխոսլովակիայի Հանրապետության նախագահ։
Որպես փիլիսոփա հետևել է անգլիական և ֆրանսիական պոզիտիվիստներին։


== Ծանոթագրություններ ==
(7940) Էրիկմեյեր

(7940) Էրիկմեյեր (անգլ.՝ Erichmeyer), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 13-ին Օաք Ռիջ աստղադիտարանի կողմից Հարվարդում։
Միջին հեռավորությունը Արեգակից կազմում է 2,637061 ա. մ., առավելագույնը մոտենում է 2,4078 ա. մ. հեռավորության վրա և հեռանում 2,8663 ա. մ.։ Արեգակի շուրջ մեկ ամբողջական պտույտ է կատարում 1564,15 երկրային օրվա ընթացքում, իր ուղեծրով շարժվելով միջինում 0,230157 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7940) Էրիկմեյեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դորոթեա Էնգելբրեթսդաթթեր

Դորոթեա Էնգելբրեթսդաթթեր (նորվ.՝ Dorothe Engelbretsdotter, հունվարի 16, 1634 թ., Բերգեն, Նորվեգիա - փետրվարի 18, 1716 թ., Բերգեն, Նորվեգիա), Նորվեգիայի առաջին բանաստեղծուհին և կին գրող, նորվեգական գրականության առավել հայտնի գործիչներից։


== Կենսագրություն ==
Դորոթեան ծնվել է Յորգենսոն Էնգելբրեթսդաթթերի (նորվ.՝ Engelbret Jørgenssøn) և Աննա Վրանգելի (նորվ.՝ Anna Wrangel) ընտանիքում։ Նրա հայրը աշխատում էր տեղական դպրոցի տնօրենի պաշտոնում, այնուհետև տաճարի վերակացու։

1652 թվականին Դորոթեան ամուսնանում է թաղումներում հայտնի խոսքասաց, գրող-աստվածաբան Աբրոսիուս Հարդենբեկի (նորվ.՝ Ambrosius Hardenbeck) հետ։ Հոր մահվանից հետո՝ 1659 թվականին, Դորոթեան դարձավ դարձավ տաճարի վերակացու։ Նրա և Ամբրոսիուսի ամուսնությունից ծնվեց հինգ տղա և չորս աղջիկ։ 1678 թվականին Կոպենհագենում լույս տեսավ նրա պոեզիայի առաջին հավաքածուն՝ «Själens aandelige Sangoffer»: Հավաքածույում ներառված էին աստվ ածաշնչյան թեմատիկայով համեմված օրհներգներ և սաղմոսներ։ Հավաքածուն մեծ հռչակ ունեցավ։ Բանաստեղծուհուն հրավիրեցին Դանիա, որտեղ նա ներկայացվեց պալատում։ Նրան նաև հանդիպեց դանիական պոեզիայի «հայր» Թոմաս Կինգոյի հետ։ Գրողները փոխանակվեցին մի շարք ստեղծագործություններով և վերամշակումներով։
1683 թվականին մահանում է Դորոթեայի ամուսինը։ Նրանց ինը երեխաներից յոթը մահանում են, իսկ մյուս երկուսը անհետ կորում։ Նրա հետագա բոլոր ստեղծագործությունները համեմված են դառնությամբ և տխրությամբ, մասնավորապես, «Afften Psalme» վեպը։ Նրա երկրորդ հռչակավոր ստեղծագործությունը հրապարակվեց հենց այն ժամանակ, երբ իր կյանքում սկսվեց դժվարին ժամանակաշրջան։ 1685 թվականին հրապարակվում է «Tåreoffer» («Զոհաբերության արցունքներ») վեպը։ Այն իրենից ներկայացնում է լայնաբովանդակ կրոնական վեպ՝ կազմված չորս գլխից։ Նշված վեպը հրատարակվել է մի քանի անգամ։ 1698 թվականին լույս է տեսնում Դորոթեայի «Et kristeligt Valet fra Verden» («Քրիստոնեական ներում խաղաղությամբ») սաղմոսների երրորդ հավաքածուն; Մեկ այլ նորվեգացի գրականագետ  Լյուդվիգ Հոլբերգի կարծիքով Դորոթեա Էնգելբրեթսդաթթերը հանդիսանում է «նորվեգացի ամենահռչակավոր բանաստեղծուհին»։
Դորոթեա Էնգելբրեթսդաթթերը մահացել է 1716 թվականի փետրվարի 19-ին Նորվեգիայի Բերգեն քաղաքում։
Նորվեգական գրականության մեջ Դորոթեայի առանձնահատկությունն այն է, որ նա հանդիսանում է Նորվեգիայի առաջին կին գրականագետը, ով գործե է սեփական գրական գործունեության հաշվին, այսինքն՝ նա եղել է առաջին պրոֆեսիոնալ նորվեգացի բանաստեղծուհին։


== Տես նաև ==
Նորվեգական գրականություն


== Ծանոթագրություններ ==


== Արտաքին հղումներ ==
«Dorothe Engelbretsdatter» (նորվեգերեն)։ National Archives of Norway։ Արխիվացված է օրիգինալից 2012-05-09-ին։ Վերցված է 2010-09-02 
«Svulstig dødslengsel – Dorothe Engelbretsdotter» (նորվեգերեն)։ Livet leker։ 25 августа 2009։ Արխիվացված է օրիգինալից 2012-05-09-ին։ Վերցված է 2010-09-02 
«ДАТСКАЯ, НОРВЕЖСКАЯ И ИСЛАНДСКАЯ ЛИТЕРАТУРЫ»։ ЭНИ "История всемирной литературы"։ Արխիվացված է օրիգինալից 2012-05-09-ին։ Վերցված է 2010-09-02
Պրոգրես (գյուղ, Յանաուլսկի շրջան)

Անվան այլ կիրառումների համար տե՛ս՝ ՊրոգրեսՊրոգրես (ռուս.՝ Прогресс, բաշկիրերեն՝ Прогресс), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 772 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոտա Սանտա Լուչիա

Մոտա Սանտա Լուչիա (իտալերեն՝   Motta Santa Lucia) կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 847 մարդ, բնակչության խտությունը կազմում է 34 մարդ/կմ²։ Զբաղեցնում է 25 կմ² մակերես տարածք։
Փոստային ինդեքսն է՝ 88040 ։ Հեռախոսային կոդը՝ (+39) 0968։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Քաղաքապետարանի պաշտոնական կայք Archived 2006-02-02 at the Wayback Machine.


== Ծանոթագրություններ ==
Պերսեպտրոն

Պերսեպտրոն, պերցեպտրոն (անզլ․ perception, գերմ․ Perzeptron, < լատ․ perceptio - ճանաչում, ընկալում), ընկալումը մոդելավորող սարք։ Ուսուցվող ճանաչող համակարգ է։ 1957 թվականին ամերիկացի գիտնական Ֆ․ Ռոզենբլատը, ուսումնասիրելով գլխուղեղի և տեսողական զգայարանների կառուցվածքը, մշակել է ընկալման ընթացքի մաթեմատիկական մոդել, որն անվանել է «Մարկ-Ա Պ»։ 

Պերսեպտրոնը կազմված է նեյրոնները մոդելավորող երեք տեսակի տարրերից․ 

S ընկալիչներից (ռեցեպտորներ), որոնք կազմում են ցանցաթաղանթը,
A ձևափոխիչներից (ասոցիատիվ տարր)՝ բազմամուտք միաելք շեմային տրամաբանական լուծող և հիշող տարրեր են
R հակազդող տարրերից։Հավանականությունների բաշխման օրենքով A տարրերը պատահական ձևով գրգռող և արգելակող կապերով կապված են ցանցաթաղանթի հետ։ Հակազդող R տարրը նույնպես շեմային տարր է, որի մուտքը կապված է բոլոր A տարրերի ելքերի հետ, իսկ ելքը՝ պերսեպտրոնի ելքի հետ։ Պերսեպտրոնն աշխատում է երկու ռեժիմով՝ սովորելու (ուսուցչի՝ օպերատորի օգնությամբ և ինքնուսուցմամբ) և ճանաչելու։ Առանց նախնական ծրագրավորման ուսուցմամբ պերսեպտրոնը կարող է ճանաչել պատկերներ և ընդունել որոշումներ։ Ուղեղի այլ մոդելներից և ճանաչող համակարգերից պերսեպտրոնը տարբերվում է նրանով, որ նրանում թույլատրվում է կապերի մեծ ընտրություն, և վարքը չի սահմանափակվում նախօրոք տրված տրամաբանական ալգո- րիթմով, այլ աստիճանաբար, ուսուցմամբ բարելավվում է ճիշտ որոշում ընդունելու ունակությունը։ Պերսեպտրոնն աշխատում է նաև անսարք բաղադրիչի և մուտքում աղմուկի առկայության դեպքում։ Պերսեպտրոնը կարևոր դեր է խաղացել պատկերների ճանաչման տեսության, բանական վարքի մոդելավորման, արհեստական ինտելեկտի, ուսուցվող և ինքնասացվող համակարգերի, ինքնահարմարվող համակարգերի ստեղծման գործում։


== Գրականություն ==
Розенблатт Փ․, Принципы нейродинамики, пер․ с англ․, М․, 1965;
Перцептрон-система распознаванния образов, Киев, 1975․
Բառնալիքթեփեսի

Բառնալիքթեփես, լեռ Թուրքիաում, Արևելա-Պոնտական լեռներում Ճորոխի ավազանում։


== Ծանոթագրություններ ==
Ասպետների բերդ

«Ասպետների բերդ»՝ ռեժիսոր Սերգեյ Տարասովի գեղարվեստական ֆիլմը, որը նկարահանվել է «Մոսֆիլմ» կինոստուդիայում, «Ժանր» կինոստուդիայի մասնակցությամբ, 1990 թվականին, Ալեքսանդր Բեստուժև-Մարլինսկու «Նեյգաուզենի ամրոց» վեպի հիման վրա։ Ֆիլմի պրեմերիան տեղի է ունեցել 1991 թվականի մայիսին։


== Սյուժե ==
Դեպքերը տեղի են ունենում 14-րդ դարում։ Ֆիլմում նկարագրվում է Լիվոնյան օրդենի և Ռուսիայի պայքարը։ Սահմանի փոխհրաձգությունների ընթացքում Նովգորոդի հարյուրապետ Վսեսլավը ազնվազարմ ասպետ Ռոմուալդ ֆոն Նորդեկի մոտ գերի է ընկնում և նրա Նեյգաուզենի ամրոցում անկնկալվում է ռազմագերիների փոխանակում։ Տանտերերը գերուն որպես հյուր են վերաբերվում։ Շուտով ամրոցում հյուրընկալում է ևս մի ասպետ՝ Էվալդ ֆոն Մեյը, ով աչք էր դրել Ռոմուալդի կնոջ՝ Էմմայի վրա։ Երազելով տիրանալ և՛ ամրոցին, և՛ տանտիրուհուն՝ Էվալդը փախցնում է Էմմային։ Ազնվազարմ Վսեսլավը, ի պատասխան Ռոմուալդի հյուրընկալության, օգնում է նրան փրկել Էմմային։ Որոշ ժամանակ անց Վսեսլավը ու Ռոմուալդը կրկին հանդիպում են մարտի դաշտում։


== Դերերում ==
Ալեքսանդր Կազնով - Վսեսլավ
Օլգա Կաբո - Էմմա՝ Ռոմուալդի կին
Դենիս Տրուշկո - Ռոմուալդ ֆոն Նորդեկ
Պարամոնով Եվգենի - Էվալդ ֆոն Մեյ
Բորիս Խիմիչև - Զիդֆրիդ ֆոն Մեյ
Ալեքսանդր Ինշակով - Կոնրադ
Լիդիա Աննաևա - Աննա
Ալեքսեյ Պանկին - Անդրեյ
Յուրի Սլաբադենյուկ - Պավել
Սերգեյ Նեչայև - Սատտար
Սերգեյ Տարասով - Մանֆրես Վոլֆ
Ալեքսեյ Կոլեսնիկով - Հանս
Եվգենի Դեգտրյարենկո - Ռիխարդ


== Ֆիլմի ստեղծողներ ==
Սցենարի հեղինակ և ռեժիսոր՝ Սերգեյ Տարասով
Օպերատոր՝ Գրիգոր Բելենկի
Կոմպոզիտոր՝ Իգոր Կատյունկով


== Ծանոթագրություններ ==


== Արտաքին հղումներ ==
«Ասպետական բերդ» ֆիլմը www.kino-teatr.ru կայքում
Տաշտուն

Անվան այլ կիրառումների համար տե՛ս՝ Տաշտուն (այլ կիրառումներ)Տաշտուն,
գյուղ Հայաստանի Հանրապետության Սյունիքի մարզի Մեղրու տարածաշրջանում, Մեղրի քաղաքից մոտ 19-20 կմ հյուսիս-արևմուտք, Տաշտուն գետի հովտում, ծովի մակարդակից 1900-2000 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 55 կմ։
Տեշտին անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Մեղրու գավառի, իսկ 1930 թվականից` Մեղրու շրջանի։ 1995 թվականից մտնում է ՀՀ Սյունիքի մարզի մեջ։


== Պատմութուն ==
Ստեփանոս Օրբելյանի վկայությամբ Տաշտունը հիշատակվում է Տաթևի վանքին պատկանող (X դար) գյուղերի ցուցակում։ Ուշ միջնադարում Տաշտունը եղել է գրչության կենտրոն։ Տաշտուն է անվանվել (Դաշտոն ձևով) նաև Սյունիք նահանգի Արևիք գավառի մի մասը։ Գյուղում պահպանվել է քառամույթ գնբեթավոր բազիլիկ Սբ. Ստեփանոս եկեղեցին (XVII դար)։ Շրջակայքում կան գյուղատեղիներ (Ռոմելանց, Քյիլդիզանց, XIV—XVII դդ.), խաչքարերով գերեզմանոցներ։


== Բնակչություն ==
Ըստ ՀՀ 2011 թ. մարդահամարի արդյունքների` Տաշտունի մշտական բնակչությունը կազմել է 104 մարդ։ Գյուղը բնակեցված է եղել հայերով, բնակչության փոփոխությունը ժամանակի ընթացքում` ստորև.


== Տես նաև ==
Տաշտունի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում Archived 2012-04-06 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.
New York City Boy

«New York City Boy» (հայ․՝ «Տղան Նյու Յորքից»), բրիտանական Pet Shop Boys փոփ-խմբի երգը։ Թողարկվել է որպես սինգլ 1999 թվականին և հասել տասնչորսերորդ հորիզոնականին բրիտանական հիթ-շքերթում։
Ֆրանսիայում սինգլը թողարկվել է «Paris City Boy» (անգլ. թարգմանաբար՝ «Տղան Փարիզից») վերնագրով։ Դրա կրկներգը, ի տարբերություն բնօրինակի, երգվում է ֆրանսերեն։


== Երգացանկ ==


=== UK CD single 1: Parlophone CDRS 6525 ===
"New York City Boy" (radio edit)
"The Ghost of Myself"
"New York City Boy" (The Almighty Definitive Mix)
"New York City Boy" (Enhanced video)


=== UK CD single 2: Parlophone CDR 6525 ===
"New York City Boy" (album version)
"Casting a Shadow"
"New York City Boy" (Superchumbo's Uptown Mix)
"Casting a Shadow" (enhanced eclipse video footage)


=== UK cassette single TCR 6525 ===
"New York City Boy" (radio edit)
"The Ghost of Myself"
"New York City Boy" (The Almighty Definitive Mix)


=== US CD single: Parlophone/ Sire Records 35013-2 ===
"New York City Boy" (radio edit)
"New York City Boy" (The Superchumbo uptown mix)
"New York City Boy" (The Superchumbo downtown dub)
"New York City Boy" (The Almighty definitive mix)
"New York City Boy" (The Almighty man on a mission mix)
"New York City Boy" (The Thunderpuss 2000 club mix)
"New York City Boy" (The Thunderdub)
"New York City Boy" (The Morales club mix)
"New York City Boy" (The Lange mix)


=== UK remixes double vinyl: Parlophone 12R 6525 ===
"New York City Boy" (The Morales club mix)
"New York City Boy" (The Almighty man on a mission mix)
"New York City Boy" (The Lange mix)
"New York City Boy" (The Thunderpuss 2000 club mix)
"New York City Boy" (The Superchumbo downtown dub)


=== UK quad vinyl: Parlophone 12RDJS 6525 ===
"New York City Boy" (Almighty definitive mix)
"New York City Boy" (Almighty man on a mission mix)
"New York City Boy" (Superchumbo's uptown mix)
"New York City Boy" (Superchumbo's downtown dub)
"New York City Boy" (The Morales club mix)
"New York City Boy" (Thunderpuss 2000 club mix)
"New York City Boy" (The Lange mix)


== Հիթ-շքերթներ ==


== Ծանոթագրություններ ==


== Աղբյուրներ ==
Pet Shop Boys սկավառակագրություն
Ալ-Նաբք

Ալ-Նաբք  (արաբ․՝ النبك‎‎), քաղաք Սիրիայի Արաբական Հանրապետության հարավ-արևմուտքում՝ Ռիֆ Դիմաշկի մարզում։ Ալ-Նաբքի գավառի համանուն շրջանի վարչական կենտրոնն է։ Գտնվում է Դամասկոսից 81 կմ2 հարավ՝ Ըստ 2014 թվականի տվյալներով քաղաքի բնակչությունը կազմում է 90,000 մարդ։ Իսկ համանուն շրջանի բնակչությունն 2004 թվականի տվյալներով կազմում է 50,747 մարդ։


== Տեսարժան վայրեր ==
Դեյր ալ-Մուսա Մար Հաբաշի հայտնի է նաև Սուրբ Մովսեսի Աբիսինիան


== Ժողվրդավարություն ==
Ըստ 2014 թվականի տվյալներով քաղաքի բնակչությունն 90,000 մադ է։ Բնակչության մեծամասնությունն Սուննի իսլամադավաներ են։ Կան նաև Սիրիական կաթոլիկ և Սիրիական ուղղափառ եկեղեցու հետևորդներ։


== Հայտնի մարդիկ ==
Մոնզեր ալ-Կասար - Զինավաճառ


== Ծանոթագրություններ ==


== Գրականություն ==
Smith, Eli; Robinson, Edward (1841). Biblical Researches in Palestine, Mount Sinai and Arabia Petraea: A Journal of Travels in the Year 1838 3. Crocker and Brewster.
le Strange, Guy (1890), Palestine Under the Moslems: A Description of Syria and the Holy Land from A.D. 650 to 1500, Committee of the Palestine Exploration Fund


== Արտաքին հղումներ ==
Al Nabk.net Archived 2007-04-08 at the Wayback Machine. (արաբ.)
Al Nabk.com (արաբ.)
Դեմպինգ

Դեմպինգ (անգլ.՝ dumping դամփինգ), մեկ երկրից մյուսը ապրանքի արտահանումը ավելի ցածր գներով, քան երկրի ներսում կամ համաշխարհային շուկայում։ Որոշ դեպքերում այդ գները կարող են լինել արտադրության ծախսերից էլ ցածր։
Դեմպինգին դիմում են խոշոր մոնոպոլիաները մրցակիցներին հեռացնելու և արտաքին շուկաներ գրավելու համար։ Վնասը հատուցվում է երկրի ներսում բարձր մենաշնորհային գներ հաստատելու հաշվին, իսկ հետագայում՝ շուկան գրավված լինելու պարագայում, արտահանման գների բարձրացման միջոցով։ Դրա տարատեսակներից է արժութային (վալյուտային) դեմպինգը՝ իջեցված գներով արժեքազրկված տարադրամով երկրից ապրանքների արտահանումը ավելի կայուն արժույթ ունեցող երկիր։
Դեմպինգի դեմ պայքարելու համար մտցվում են հատուկ մաքսային տուրքեր՝ հակադեմպինգային տուրքեր։


== Աղբյուրներ ==
Մ․ Չոբանյան «Բիզնեսի համառոտ բառարան», 1992 թ
Կոճապղպեղ (համեմունք)

Կոճապղպեղ կամ իմբիր, համեմունք։


== Արտադրություն ==
Նախնական պատրաստման եղանակից կախված՝ առանձնացնում են կոճապղպեղի 2 տեսակ. 

Սպիտակ կոճապղպեղը նախապես լվացված կոճապղպեղն է, որը մաքրված է արտաքին ավելի հաստ շերտից։
Սև կոճապղպեղը նախնական վերամշակման չենթարկված կոճապղպեղն է։


== Արտաքին հատկանիշներ ==
Հումքի դեղագործական նկարագիրը

Ձևը՝ գլանաձև, մի փոքր տրորված
Չափը՝ երկարությունը՝ 5-7 սմ, տրամագիծը՝ 2-4 սմ
Արտաքին մակերեսի բնութագիրը՝ հարթ
Կոտրված տեղի տեսքը՝ մանրահատիկավոր
Արտաքին մակերեսի գույնը՝ բաց դարչնագույն
Թարմ կոտրված տեղի գույնը՝ դարչնագույն
Հոտը՝ թունդ, առանձնահատուկ, բուրավետ
Համը՝ կծու, այրող


== Քիմիական բաղադրություն ==
Չոր կոճղարմատներում եթերային յուղերի պարունակությունը կազմում է 1,5-3 տոկոս, հիմնական բաղադրիչը հանդիսանում է ցինգիբեռն, կամֆեն, ցինեոլ, բոռնեոլ, ցիտրալ, բիսաբոլեն, լինալոոլ։ Իմբիրը պարունակում է նաև ասկորբինաթթու, տիամին, վիտամին B2։


== Խոհանոցում ==
Կոճապղպեղը լայնորեն կիրառվում է ռուսական խոհանոցում։ Այն ավելացնում են կվասի, թուրմերի, տնական գարեջրի, մեղրի, քաղցրաբլիթի, կուլիչների, բուլկիների մեջ։ Կա հակում կոճապղպեղն ավելացնել հրուշակեղենի, քաղցր ուտեստների և խմիչքների մեջ։ Աշխարհի շատ ավանդական խոհանոցներում սառնաշաքարը, մուրաբան, թխվածքները, կեկսերը, բիսկվիտները, կոմպոտները, պուդինգները, գարեջուրը, լիկյորները պարունակում են կոճապղպեղ։ Քաղցր քացախի մեջ մարինացված երիտասարդ կոճապղպեղը սուշիի և ռոլլայի համար օգտագործվում է և որպես համեմունք։
Կոճապպեղն օգտագործում են նաև որպես առանձին մթերք։ Հարավարևելյան Ասիայում թարմ կոճապղպեղը շաքարապատում ենև նրանից մուրաբա են պատրաստում, Չինաստանում, Հնդկաչինում, Բրիմայում և Անգլիայում իմբիրի մուրաբայի մեջ ավելացնում են նարնջի կեղև. մուրաբան հայտնի է չոու-չոու անունով։
Անգլիայում, Ավստրալիայում և ԱՄՆ-ում կոճապղպեղից պատրաստում են կոճապղպեղի գարեջուր, ինչպես նաև թեթև ոչ ալկոհոլային զովացուցիչ ըմպելիքներ, օրինակ կոճապղպեղի գարեջուր։
Մսային սուուսների, բանջարեղենային և մրգային թթուների համար կոճապղպեղի օգտագործումը հատուկ է եվրոպական և ամերիկյան խոհանոցին։ Ասիական երկրներում կոճապղպեղն օգտագործվում է մսեղենի և ընտանի թռչունների շոգեխաշման ժամանակ։ Կոճապղպեղը մսին ոչ միայն բույր է հաղորդում, այլև այն ավելի փափուկ է դարձնում։
Տարբեր ուտեստների մեջ կոճապղպեղն ավելացնում են տարբեր ժամերի.

խմորի մեջ՝ հունցման ժամանակ կամ դրա վերջում
մսի շոգեխաշման ժամանակ՝ պատրաստ լինելուց 20 րոպե առաջ
կոմպոտների, կիսելների, մուսսերի, պուդինգների և այլ քաղցր ուտեստների դեպքում՝ պատրաստ լինելուց 2-5 րոպե առաջ
սոուսների մեջ՝ ջերմային մշակումից հետո


== Ծանոթագրություններ ==


== Արտաքին հղումներ ==
Лекарственные растения в быту, медицине, косметике. Том 3: Описание растений(չաշխատող հղում)
Հոգսը

«Հոգսը», Հերման Զուդերմանի վեպը, որը հրատարակվել է 1887 թվականին։ Վեպը բաղկացած է 23 մասից։


== Հայերեն հրատարակություններ ==
Վեպի հայերեն բոլոր հրատարակությունները եղել են Գևորգ Ալթունյանի թարգմանության հիման վրա։


=== Հայերեն առաջին հրատարակություն ===
Վեպն առաջին անգամ հայերեն հրատարակվել է 1913 թվականին Թիֆլիսում, Ն. Աղանյանի տպարանում, «Հանրային մատենադարան» մատենաշարով։ 298 էջ։


=== Հայերեն երկրորդ հրատարակություն ===
Վեպը երկրորդ անգամ հայերեն հրատարակվել է 1958 թվականին Հայպետհրատում։ Խմբագիր՝ Արփիկ Վարդապետյան։ 237 էջ։


=== Հայերեն երրորդ հրատարակություն ===
Վեպը երրորդ անգամ հայերեն հրատարակվել է 2014 թվականին «Անտարես» հրատարակչության «Պարտադիր ընթերցանություն» մատենաշարով։ Խմբագիր՝ Արքմենիկ Նիկողոսյան։ 240 էջ։


==== Հայերեն երրորդ հրատարակության հանձնարարականը ====
Գերմանացի գրող Հերման Զուդերմանի «Հոգսը» վեպը հայերեն առաջին անգամ լույս է տեսել  ավելի քան հարյուր տարի առաջ՝ 1913 թվականին, Թիֆլիսում։ Այս հրատարակության մեջ կատարվել են անհրաժեշտ խմբագրական միջամտություններ՝ պահպանելով, սակայն, թարգմանչի ժամանակին հատուկ ոճական-շարահյուսական որոշ ձևեր։
Այս հրատարակության հիման վրա Հայաստանի կույրերի միավորման հրատարակությունը վեպը 2015 թվականին լույս է ընծայել բրայլյան գրատիպով։


== Ծանոթագրություններ ==
Չապաևսկոե (այլ կիրառումներ)

Չապաևսկոե, կարող է վերաբերել՝

Չապաևսկոե - գյուղ Ռուսաստանի Դաշնության Կարաչայ-Չերքեզական Հանրապետության Մերձկուբանյան շրջանի կազմում
Չապաևսկոե - գյուղ Ուկրաինայի Խարկովի մարզի Չուգուևի շրջանում
Աղբաբա (Ղարաբաղի բարձրավանդակ)

Անվան այլ կիրառումների համար տե՛ս՝ Աղբաբա (այլ կիրառումներ)Աղբաբա, լեռ Ղարաբաղի բարձրավանդակում, Թարթառ և Խաչեն գետերի ջրբաժանում, Մեծ Ալագյոլ լճից մոտ 48 կմ հյուսիս-արևելք, նախկին Ելիզավետպոլի նահանգի Ջևանշիրի գավառում։ Արևելյան և արևմտյան կողմերում կան անտառներ։ Ունի հրաբխային ծագում։


== Ծանոթագրություններ ==